Presidenti Trump: “plotësisht i shpaguar” pas publikimit të raportit të klasifikuar
Raporti pretendon se hetuesit e FBI-së abuzuan me detyrën
Presidenti amerikan Donald Trump u shpreh sot se një raport i debatueshëm i republikanëve, ku pretendohet se hetuesit e FBI-së abuzuan me detyrën gjatë hetimeve për Rusinë, e ka bërë të ndjehet “plotësisht i shpaguar”, megjithëse demokratët kanë shprehur ndërkohë perceptim të kundërt. Presidenti shkruajti sot në Twitter se: . Komisioni i Zbulimit i Dhomës së Përfaqësuesve bëri dje publik një raport ku paraqiten pretendimet e ligjvënësve republikanë se hetuesit e FBI-së kanë tejkaluar autoritetin e tyre në hetimet për ndërhyrjen e Rusisë në zgjedhjet presidenciale të vitit 2016. Publikimi u bë pasi Presidenti Trump miratoi çklasifikimin e raportit, i cili ishte shkruar nga kreu i komisionit, Ligjvënësi republikan Devin Nunes. Publikimi i raportit ka ngritur një tjetër furtunë politike në Uashington, rreth hetimit për ndërhyrjen e Rusisë. Presidenti Trump ra dakort për çklasifikimin e një raporti të republikanëve, megjithë kundërshtimin e Departamentit të Drejtësisë dhe të FBI-së. Presidenti shkruajti në Twitter se pretendimet e raportit tregojnë që zyrtarë të lartë të zbatimit të ligjit e politizuan hetimin ndaj Rusisë. Ai foli dje me gazetarët në Shtëpinë e Bardhë. , tha Presidenti Trump. Raporti republikan pretendon se vendimi për të përgjuar një bashkëpunëtor të fushatës Trump, u bazua përgjithësisht mbi informacione të marra nga një burim i paguar nga demokratët. Nga ana e tyre, demokratët dënuan botimin e raportit dhe thanë se republikanët kishin përzgjedhur disa fakte të caktuara, duke u përpjekur të ndihmojnë Presidentin dhe të dëmtojnë hetimin e Rusisë, të drejtuar nga prokurori i posaçëm Robert Mueller. , tha ligjvënësi demokrat, Adam Schiff. Gjatë gjithë presidencës së tij, Presidenti Trump është ankuar se hetimi për Rusinë është një “gjueti shtrigash”. Ai dhe aleatët e tij republikanë në Kongres prisnin me padurim bërjen publike të raportit, thotë analisti John Hudak. . Demokratët gjithashtu e paralajmëruan Presidentin që mos ta përdorë raportin për të shkarkuar Zëvendës Prokurorin e Përgjithshëm, Rod Rosenstein, zyrtarin që mbikqyr hetimin, apo edhe vetë Prokurorin Mueller. Ky veprim mund të shkaktojë një krizë kushtetuese, thotë Thomas Schwartz. . Por, analistë konservatorë, si Michael Barone, thonë se demokratët po e teprojnë. . Disa demokratë e kanë krahasuar hetimin për Rusinë dhe përfshirjen e Presidentit Trump, me skandalin “Watergate” dhe Presidentin Nixon në vitet 1970-të. Presidenti Nixon pati urdhëruar shkarkimin e prokurorit të posaçëm që hetoi Shtëpinë e Bardhë në vitin 1973, por më vonë dha dorëheqjen pasi Kongresi filloi procedurat e hetimit për shkarkimin e Presidentit.